Færni , frumkvæði og fagmennska starfsmanna ÍAV leiði til hagkvæmra og eftirsóttra lausna fyrir viðskiptavini . Starfsfólk ÍAV leggi áherslu á virðingu og traust í samskiptum við viðskiptavini , hagsmunaaðila og sín á milli . Unnið verði markvisst að því að hækka þekkingarstig starfsmanna í nýráðningum og með endur - og símenntun . Starfsfólki verði gefinn kostur á krefjandi verkefnum sem fullnægja metnaði þeirra og reynslu og sveigjanleika í starfi . Öryggi , umhverfi og gæði ÍAV verði gæðavottað skv. ISO 9001 árið 2009 , og fái umhverfisvottun og öryggisvottun í kjölfarið . Fyrirtækið verði virkur þátttakandi í samfélaginu m.a. með stuðningi við íþrótta - , menningar - , æskulýðs - og líknarstarf , eftir því sem aðstæður leyfa hverju sinni . Einnig með þátttöku í kennslu , rannsóknarverkefnum og faglegu starfi á starfssviði félagsins . Velta ÍAV aukist árlega bæði innanlands og utan . Að ÍAV verði leiðandi í landþróunarverkefnum og á húsnæðismarkaði með þróun nýrra leiða í samningum , fjármálum , efnisvali og útfærslum .